Birthe Kjær

Birthe Kjær (hed oprindeligt Birthe Glady Kjær Hansen 1. september 1948 i Aarhus) er en dansk popsangerinde, som siden 1968 har været kendt fra især Dansktoppen, men har også sunget viser og jazz. Hun har desuden spillet teater, musicals og revy. Navnet er senere ændret til Birthe Kjær.

Karriere 
Birthe Kjær begyndte at optræde som stor pige og kom i 1960 med i en aarhusiansk gruppe med navnet Sunshine Trio, der spillede flere steder i landet og også opnåede at få et par optrædender på tv. Gruppen gik i opløsning, og Birthe Kjær begyndte som elev i en sparekasse. Hun fortsatte imidlertid med at synge, og i 1968 opdagede Johnny Reimar hende på en danserestaurant og tilbød hende en pladekontrakt. Hendes første single var "Arrivederci Franz", der gav hende et øjeblikkeligt gennembrud, idet sangen gik direkte ind på førstepladsen på Dansktoppen. Sangen blev den første i en række succeser på Dansktoppen, bl.a. "Sommer og sol", "Tennessee Waltz", "Pas på den knaldrøde gummibåd".

I 1972 fik hun sin debut som revyskuespillerinde i Sans Souci, Kolding ( "Jeg går aldrig til bal uden trusser") og i perioden 1973-76 var Birthe Kjær fast medvirkende i "Revykøbing", som Volmer Sørensens revy i Nykøbing Falster blev kaldt i de år. Hun har med mellemrum siden optrådt i forskellige revyer, blandt andet i Cirkusrevyen i 1990. Hun har også spillet teater, først og fremmest i musikforestillinger.

Kjær har også lavet tv. I 1991 var hun vært i en række shows på DR1 med titlen Med kjærlig hilsen, optaget på Bellevue Teatret. I 1995–96 var hun desuden vært for tv-quizzen Vildt forelsket på TV3.

I 1989 indledte hun et samarbejde med violinisten Kim Sjøgren og guitaristen Lars Hannibal, hvilket resulterede i to albums med viser.

Melodi Grand Prix 
Birthe Kjær har været med i det danske melodi grand prix adskillige gange og opnået mange gode placeringer. Det bedste fik hun i 1989, hvor hun vandt  med sangen "Vi maler byen rød". Ved det efterfølgende internationale grand prix i Lausanne opnåede hun en tredjeplads. Før dette havde hun tre gange opnået en andenplads i det danske grand prix med sangene "Du og jeg" (sammen med Henning Vilen, 1980), "Vil du med" (1986) og "Hva' er du ude på?" (1987). I 1991 opnåede hun i en tredjeplads med "Din musik, min musik".

Hun har desuden flere gange været vært ved det danske grand prix. I 1990 var hun vært med Dario Campeotto, i 2005 med Jarl Friis-Mikkelsen, og i 2009 var hun vært i Herning sammen med Felix Smith.

Privatliv 
Birthe Kjær er datter af Hugo Amandus Hansen og Yrsa Irena Kjær Andersen. Hun er ugift, men har haft kæresteforhold til bl.a. kapelmester Helmer Olesen, koncertarrangør Knud Thorbjørnsen og forretningsmanden Fritz Schur.

I 2005 deltog hun i det populære tv-program Vild med dans, men måtte den 18. oktober udgå af programmet, da hun under dansetræningen blev ramt af en blodprop i hjertet. Efter en ballonudvidelse blev hun indlagt til observation, men havde det efter omstændighederne godt og hun kom igennem operationen uden mén. 

5. juni 2002 modtog hun Gentofte Kommunes Kulturpris. Hun er optaget i Kraks Blå Bog i 2010-udgaven.

Diskografi 

Birthe Kjær har udgivet følgende album under eget navn:

Studiealbum 
 Danse og synge med Birthe Kjær (1969)
 Træffere (1971)
 Jeg skal aldrig til bal uden trusser (1973)
 Tennessee Waltz (1974)
 Det var en yndig tid (1976)
 Fuglen og barnet (1977)
 Nu er det jul igen (1977)
 Nu (1978)
 Tak for al musikken (1980)
 Her er jeg (1981)
 Jeg er på vej (1982)
 Hvorfor er kærligheden rød? (1983)
 Vil du med? (1986)
 1987 (1987)
 100% (1988)
 På en anden måde (1989, med Lars Hannibal og Kim Sjøgren)
 Montmartre (1990)
 Med kjærlig hilsen (1991)
 Jeg ka' ikke la' vær''' (1993)
 Vildt forelsket (1996)
 På vores måde (199, med Lars Hannibal og Kim Sjøgren)
 Som en fugl i det fri (1998)
 Længe leve livet (2001)
 På en fransk altan (2003)
 Lys i mørket (2006)
 Let It Snow (2007)
 Smile (2011)
 Birthe (2013)
 Lige fra hjertet (2015)
 Juletid (2022)

 Opsamlingsalbum 
 Jul med Dansk-topkunstnere (1971, med Johnny Reimar, Bo Bendixen, Two Danes, Grethe Og Peter, Ulla Bach)
 Birthe Kjær & Johnny Reimar (1976, med Johnny Reimar)
 13 rigtige (1976)
 Successer (1977)
 Arrivederci Franz (1980)
 Schlagerparade 1 (1980, med Henning Vilén)
 Vinterrevyen (1983, med Grethe Sønck, Kai Løvring m.fl.) 
 Største hits (1988)
 Jeg skal aldrig til bal uden trusser (1989)
 Gennem tiden (1996)
 Det bedste af de bedste: Vi maler byen rød (1998)
 The Collection (1999)
 Mine favoritter (2001)
 1969-1976 – 6 originale albums fra Birthe Kjær (bokssæt, 2005)
 Dejlig danske: Birthe Kjær (2007)
 Gennem 40 år (2008)
 100 hits med Birthe Kjær (bokssæt, 2009)
 50 års pletskud (2018)

Desuden har hun medvirket på en række andre album med andre kunstnere og på opsamlingsalbum.

 Film 
 Revykøbing kalder (1973)
 Jydekompagniet (1988)
 Max (2000)

 Revy 
 Cirkusrevyen (1990)
 Holstebro-revyen (1978, 1994 - Birthe Kjær fik en "Revy-Maren" for sin præstation)
 Nykøbing F. Revyen (1973, 1974, 1975, 1976)
 Svendborg Revyer (1972 - revyen gik konkurs efter få dage, men Kjær fik pæne anmeldelser)
 Sans Souci i Kolding (1972 - "Jeg går aldrig til bal uden trusser")

 Bibliografi 
 Birthe Kjær: Længe leve livet'' (selvbiografi)

Referencer

Eksterne henvisninger 

 Fanside for Birthe Kjær
 Indslag med Birthe Kjær på danskkulturarv.dk
 
 

Sangere fra Danmark
Vindere af Dansk Melodi Grand Prix
Deltagere ved Eurovision Song Contest 1989
Danmarks Eurovision Song Contest-deltagere
Personer fra Aarhus
Personer i Kraks Blå Bog
Selvbiografer fra Danmark
Deltagere ved Dansk Melodi Grand Prix 1980
Deltagere ved Dansk Melodi Grand Prix 1986
Deltagere ved Dansk Melodi Grand Prix 1987
Deltagere ved Dansk Melodi Grand Prix 1989
Deltagere ved Dansk Melodi Grand Prix 1991
Dansksprogede forfattere fra Danmark